“กพท.” ไฟเขียวเสิร์ฟ “อาหาร-เครื่องดื่ม” บินในประเทศ หลังโควิดคลาย
“กพท.” ไฟเขียวเสิร์ฟ “อาหาร-เครื่องดื่ม” เที่ยวบินในประเทศ หลังโควิดคลาย พร้อมย้ำดูแล-ปฎิบัติตามมาตรฐานความปลอดภัยห้องโดยสาร
“กพท.” ไฟเขียวเสิร์ฟ “อาหาร-เครื่องดื่ม” เที่ยวบินในประเทศ หลังโควิดคลาย พร้อมย้ำดูแล-ปฎิบัติตามมาตรฐานความปลอดภัยห้องโดยสาร
14 ก.ค. 2565

สำนักงานการบินพลเรือนแห่งประเทศไทย (กพท.) เปิดเผยว่า  กพท.ออกระเบียบว่ด้วยแนวปฎิบัติในการให้บริการผู้โดยสารสำหรับเส้นทางการบินภายในประเทศในระหว่างสถานการณ์การระบาดของโรคติดเชื้อโควิด-19 อนุญาตให้สามารถให้บริการอาหารและเครื่องดื่มได้
โดยพิจารณาให้บริการอาหารที่จัดเตรียมมาในภาชนะบรรจุเรียบร้อยล่วงหน้า (sealed,pre-packaged food) และน้ำดื่มบรรจุขวด (bottle water) พิจารณาให้บริการน้ำแข็งเฉพาะจากแหล่งที่เชื่อถือในสุขอนามัยได้เท่านั้น รวมทั้งลูกเรือต้องล้างมือด้วยสบู่และน้ำและตามด้วยน้ำยาฆ่าเชื้อทุกครั้งทั้งก่อนและหลังเตรียมอาหาร ลดการปฎิสัมพันธ์ระหว่างการให้บริการให้มากที่สุด แต่ยังคงต้องดูแลและปฎิบัติหน้าที่ให้เป็นไปตามมาตรฐานความปลอดภัยในห้องโดยสาร
เนื่องจากสถานการณ์โควิด-19 ปัจจุบันคลี่คลายลงและมีแนวโน้มในทางที่ดีขึ้น ประกอบกับศูนย์บริหารสถานการณ์โควิด-19 (ศบค.) ได้มีนโยบายผ่อนคลายมาตรการควบคุมและป้องกันโรคให้สอดคล้องกับสถานการณ์ปัจจุบันและการขับเคลื่อนกิจกรรมทางเศรษฐกิจควบคู่กับการคงไว้ซึ่งการดำเนินมาตรการที่จำเป็นสำหรับป้องกันและควบคุมโรค